**FIȘA MĂSURII 2/2A**

**Denumirea măsurii – “Investiţii în active fizice”**

**CODUL Măsurii - M2/2A**

**Tipul măsurii:**

**X INVESTIȚII**

**□** SERVICII

□ SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și acontribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Așa cum reiese din analiza SWOT, există o serie de nevoi pentru investiții în active fizice în agricultură și în sectorul de prelucrare a produselor alimentare în teritoriul GAL OP, în scopul de a moderniza și îmbunătăți productivitatea și competitivitatea în sectorul agro-alimentar, cum ar fi:

• înzestrarea tehnică a fermelor, precum echipamente, mașini și utilaje performante, sisteme eficiente de irigare la nivelul fermei,

• stimularea cultivării și depozitării de legume–fructe, a culturilor de câmp, creșterii efectivelor de animale și valorificarea raselor autohtone.

• investiții necesare diversificării activităților agricole din cadrul exploatațiilor și adăugarea de plus valoare produselor agricole,

• stimularea asocierii și a investițiilor care deservesc formele asociative ale fermierilor,

• investiții pentru a promova utilizarea eficientă a resurselor și a calității aerului, inclusiv producția de energie regenerabilă pentru utilizare proprie, precum și pentru reducerea emisiilor de GES și amoniac din agricultură.

• dezvoltarea și adaptarea infrastructurii agricole și forestiere

Cooperativele și grupurile de producători au un rol important în mai buna corelare dintre ofertă şi cerinţele de piaţă şi în furnizarea unei eficienţe mărite prin marketing comun al produselor produse de către membrii acestora, în special în cazul fermelor mici. De aceea, acestea vor fi încurajate și prioritizate în a realiza investiții pentru dezvoltare şi în interesul membrilor.

**Obiectiv(e) de dezvoltare rurală**

Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

**Obiective specifice ale măsurii**

**Măsura contribuie** **la prioritatea/prioritățile** prevăzute la art. 5, Reg. (UE) nr. 1305/2013

**P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor**

**P3: Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionarii riscurilor în agricultură**

**P4: Refacerea, conservarea şi consolidarea ecosistemelor legate de agricultură şi silvicultura**

**P5: Promovarea utilizării eficiente a resurselor şi sprijinirea tranziţiei către o economie cu emisii reduse de carbon şi rezilienta la schimbarileclimatice în sectoarele agricol, alimentar şi silvic.**

**Măsura corespunde obiectivelor art. 17** **„Investiţii în active fizice”** din **Reg. 1305/2013**.

„În cadrul acestei măsuri se acorda sprijin pentru investiţii tangibile şi/sau intangibile care: a) Ameliorează nivelul global de performanţă şi de durabilitate al exploataţiilor

b) Vizează prelucrarea,comercializarea şi/sau dezvoltarea produselor agricole care fac obiectul Anexei I la tratat

c) vizează infrastructura necesară pentru dezvoltarea, modernizarea sau adaptarea agriculturii și a silviculturii, inclusive accesul la suprafețele agricole și forestiere, consolidarea și ameliorarea terenurilor, și furnizarea și economisirea energiei și a apei

d) constituie investiții neproductive legate de îndeplinirea obiectivelor din domeniul agromediului și al climei urmărite în cadrul prezentului regulament, inclusiv biodiversitatea, starea de conservare a speciilor și habitatelor, precum și investiții care sporesc valoarea de utilitate publică a unei zone Natura 2000 sau a altor sisteme cu înaltă valoare naturală.”

**Măsura contribuie la Domeniul de intervenție** **2A**”Îmbunătăţirea performanței economice a tuturor fermelor şi facilitarea restructurării şi modernizării fermelor, în special în vederea creşterii participării şi orientării către piaţă, cât şi a diversificării activităţilor agricole”

**Măsura contribuie la obiectivele transversale** ale Reg. (UE) nr. 1305/2013:

* **Inovare:**

Sprijinul pentru realizarea de investiţii în active fizice inovative în domeniul producţiei agricole, a procesării şi a infrastructurii agricole şi silvice va ameliora performanţa economică a exploataţiilor, inclusiv pomicole și va conduce la obținerea de produse procesate cu înaltă valoare.

Sprijinul va fi acordat cu prioritate exploatiilor care vor introduce produse, procese şi tehnologii noi, rezultatul unor cercetări implementate prin PEI, proiectelor integrate

* **Protecția mediului și atenuarea schimbărilor climatice:**

În cadrul acestei măsuri se vor încuraja investițiile ce vizează eficientizarea/economisirea consumului de apă, utilizarea energiei regenerabile, prelucrarea deșeurilor, a reziduurilor precum şi reducerea emisiilor de gaze cu efect de seră şi de amoniac în agricultură, inclusiv în sectorul pomicol.

**Complementaritatea cu alte măsuri din SDL** : **M1/1B, M3/2B.**

**Sinergia cu alte măsuri din SDL** : **M3/2B**

1. **Valoarea adăugată a măsurii**

- creşterea productivităţii fermelor prin modernizare

posibilitatea creşterii valorii adugate a produselor care pot fi prelucrate în scopul vânzării

-încurajarea parteneriatelor prin crearea de forme asociative şi reţele pentru lanţul scurt, scheme de calitate, Grupuri operaţionale.

- crearea de locuri de muncă

1. **Trimiteri la alte acte legislative**

Regulamentul nr. 1305/2013 cu modificările și completările ulterioare;

Regulamentul nr. 1303/2013 cu modificările și completările ulterioare;

Regulamentul nr. 1307/2013 cu modificarile si completarile ulterioare;

Regulamentul nr. 1407/2013 cu modificările și completările ulterioare;

Regulamentul nr. 807/2014 cu modificările și completările ulterioare;

Regulamentul Parlamentului European şi al Consiliului (UE) nr. 178/2002 din 28 ianuarie 2002 care stabileşte principiile generale şi cerinţele legii alimentelor, Autoritatea Europeană pentru Siguranţa Alimentelor şi procedurile privind siguranţa alimentelor

R (UE) nr. 852/2004 al Parlamentului European şi al Consiliului din 29 aprilie 2004 privind igiena produselor alimentare.

**Legislație Națională**

Legea cooperaţiei agricole nr. 566/2004 cu completările și modificările ulterioare, pentru beneficiarii cooperative agricole, Ordinul 57/2010, Legea nr. 1/2005, Ordonanța Guvernului nr. 37/2005, Ordinul nr. 119/2014, Ordinul 10/2008, Ordinul 111/2008, HG 226/2015 cu completarile si modificarile ulterioare.

1. **Beneficiari direcți/indirecți (grup țintă)**

**Beneficiari direcți (grup țintă):**

* fermieri, cu excepția persoanelor fizice neautorizate;
* cooperative (cooperativele agricole și societățile cooperative agricole), grupuri de producători, constituite în baza legislației naționale în vigoare care deservesc interesele membrilor;

**Beneficiari indirecți (grup țintă):**

* populația locală
* întreprinderi și societăți comerciale din domeniul turismului și alimentației publice, sanatate, educatie etc.

1. **Tip de sprijin**

* Instrument financiar conform condițiilor detaliate in cap. 8.1

- Rambursarea costurilor eligibile suportate și plătite efectiv

- Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art. 45 (4) și art. 63 ale R. (UE) nr. 1305/2014.

1. **Tipuri de acțiuni eligibile și neeligibile**

Acţiuni eligibile

* Investiții în înființarea, extinderea şi/sau modernizarea fermelor zootehnice, inclusiv tehnologii eficiente de reducerea emisiilor poluării și respectarea standardelor Uniunii care vor deveni obligatorii pentru exploataţii în viitorul apropiat, și cele pentru depozitarea/gestionarea adecvată a gunoiului de grajd în zonele unde această cerință este în curs de aplicare;
* Investiții în înființarea, extinderea şi/sau modernizarea fermelor vegetale, inclusiv capacități de stocare, condiționare, sortare, ambalare a producției vegetale pentru creșterea valorii adăugate a produselor;
* Investiții în înființarea/înlocuirea plantațiilor pentru strugurii de masă și alte culturi perene
* Investiții în scopul îndeplinirii standardelor comunitare în cazul tinerilor fermieri în conformitate cu art 17 (5) al Reg. 1305/2013 în care sprijinul poate fi acordat pe o perioadă maximă de 24 luni de la momentul instalării și investiții de conformare cu noile standarde în cazul modernizării exploatațiilor agricole conform art. 17 (6) în care sprijinul poate fi acordat pe o perioadă maximă de 12 luni de la data la care noul standard a devenit obligatoriu pentru exploatație;
* Înființare şi/sau modernizarea căilor de acces în cadrul fermei, inclusiv utilităţi şi racordări;
* Investiții în procesarea produselor agricole la nivel de fermă**,** precum și investiții în vederea comercializării (precum magazinele la poarta fermei sau rulotele alimentare prin care vor fi comercializate exclusiv propriile produse agricole); investițiile de procesare la nivelul fermei vor fi realizate doar împreună cu investițiile în înființarea/modernizarea/dezvoltarea fermei (considerate ca fiind proiecte ce vizează un lanț alimentar integrat și adăugarea de plus valoare la nivel de fermă).
* Investiții în înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă, cu condiția ca, ȋn cazul granturilor, acestea să reprezinte o componentă secundară într-un proiect de investiții la nivel de fermă;
* Investiții în producerea şi utilizarea energiei din surse regenerabile, cu excepția biomasei, (solară, eoliană, cea produsă cu ajutorul pompelor de căldură, geotermală) în cadrul fermei, ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;
* Investiții în instalații pentru producerea de energie electrică și/sau termică, prin utilizarea biomasei (din deșeuri/produse secundare rezultate din activitatea agricolă și/ sau forestieră atât din ferma proprie cât și din afara fermei), ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;
* Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci în conformitate cu la art 45 (2) (d) din Reg. 1305/2013.

*Acţiuni neeligibile*

- Investiţiile în procesare pentru produse care nu provin din exploataţia sprijinită

- Investițiile în instalații, a căror principală destinație este producția de energie electrică din biomasă, nu sunt eligibile pentru sprijin, cu excepția cazului în care se utilizează un procentaj minim de energie termică, care urmează să fie stabilit de statele membre;Investiţiile care vor fi sprijinite prin scheme de ajutor de stat

1. **Condiții de eligibilitate**

* Solicitantul trebuie să se încadreze în categoria beneficiarilor eligibili;
* Investiția trebuie să se realizeze în cadrul unei ferme cu o dimensiune economică de minimum 8.000 SO;
* Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare menționată în cap. 8.1;
* Investiția va respecta legislaţia în vigoare (mentionată la capitolul Trimiteri la alte acte legislative) din domeniul: sănătății publice, sanitar-veterinar și de siguranță alimentară;
* Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat;
* În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat.

- Investiția trebuie să se încadreze în cel puțin una din acțiunile eligibile prevăzute în acesta măsura

- Solicitantul trebuie să demonstreze asigurarea cofinanțării investiției

- Viabilitatea economică a investiției trebuie să fie demonstrată în baza documentaţiei tehnico-economice

- Toate investiţiile trebuie să fie pe teritoriul GAL

Alte angajamente:

* Solicitantul nu va reduce dimensiunea economică prevazută la depunerea cererii de finanțare a exploatației agricole pe durata de execuție a contractului cu mai mult de 15%. Cu toate acestea, dimensiunea economică a exploatației agricole nu va scădea, în nicio situație, sub pragul minim de 8.000 SO stabilit prin condițiile de eligibilitate.

1. **Criterii de selecție**

**SECTORUL VEGETAL.**

1. Principiul dimensiunii exploatației care vizează exploatațiile de dimensiuni medii (12.000 – 250.000 SO);

2. Principiul sectorului prioritar conform analizei socio-economice;

3. Principiul lanțurilor alimentare integrate, respectiv combinarea în cadrul aceluiași proiect a investițiilor în producția agricolă primară cu procesarea și/ sau comercializarea producției obținute;

4. Principiul potențialului agricol al zonei care vizează zonele cu potențial determinate în baza studiilor de specialitate;

5. Principiul nivelului de calificare în domeniul agricol al managerului exploataţiei agricole;

6. Principiul soiurilor autohtone;

7. Numar de locuri de munca nou create (cu norma intreaga)

**SECTORUL ZOOTEHNIC.**

1. Principiul dimensiunii exploatației care vizează exploatațiile de dimensiuni medii (12.000 – 250.000 SO);

2. Principiul sectorului prioritar conform analizei socio-economice;

3. Principiul lanțurilor alimentare integrate, respectiv combinarea în cadrul aceluiași proiect a investițiilor în producția agricolă primară cu procesarea și/ sau comercializarea producției obținute;

4. Principiul potențialului agricol al zonei care vizează zonele cu potențial determinate în baza studiilor de specialitate;

5. Principiul nivelului de calificare în domeniul agricol al managerului exploataţiei agricole;

6. Principiul raselor autohtone;

7. Numar de locuri de munca nou create (cu norma intreaga)

1. **Sume (aplicabile) și rata sprijinului**

**I. Pt fermele vegetale cu dimensiune economică până la 500.000 SO și fermele zootehnice având dimensiune economică până la 1 milion SO:**

Rata **sprijinului public nerambursabil** va fi de **50%** din totalul cheltuielilor eligibile și nu va depăşi 50.000 euro/ proiect, pentru:

* **proiecte cu achiziții simple (inclusiv fermele mici);**
* **proiecte cu construcții montaj** (inclusiv fermele mici);
* **proiecte care propun crearea de lanțuri alimentare integrate la nivelul exploatației agricole** (inclusiv fermele mici).

Intensitatea se va majora cu 20 puncte procentuale (pp) suplimentare, dar rata sprijinului combinat nu poate depăși **90%** pt fermele mici și medii (cu dim. până la 250.000 SO) și **70%** pt fermele având între 250.000 - 500.000 SO **pentru sectorul vegetal și între 250.000 și 1.000.000 SO pentru sectorul zootehnic**, în cazul:

* Investiţiilor realizate de tineri fermieri, cu vârsta până la 40 de ani, inclusiv, la data depunerii cererii de finanţare (așa cum sunt definiți la art. 2 al R 1305/2013 sau cei care s-au stabilit în cei 5 ani anteriori solicitării sprijinului, conform anexei II a R 1305
* Operațiunilor sprijinite prin PEI
* Investițiilor legate de operațiunile prevăzute la art. 28 și art. 29 din R nr. 1305/2013
* Investiții în zone care se confruntă cu constrângeri naturale și cu alte constrângeri specifice, menționate la art. 32 R nr. 1305/2013.

**II. Pt fermele vegetale cu dim. economică peste 500.000 SO și fermele zootehnice având dim. economică peste 1 mil SO:**

Rata **sprijinului public nerambursabil** va fi de **30%** și nu va depăşi 50.000 euro/ proiect pentru:

* **proiecte cu achiziții simple;**
* **proiecte cu construcții montaj**;
* **proiecte care propun crearea de lanțuri alimentare integrate la nivelul exploatației agricole**.

Intensitatea se va majora cu 20 pp suplimentare, dar rata sprijinului combinat nu poate depăși **50%** în cazul:

* Operațiunilor sprijinite prin PEI
* Investițiilor în zone care se confruntă cu constrângeri naturale și cu alte constrângeri specifice, menționate la art. 32 R 1305/2013

**III. Pt cooperative și grupuri de producători** – 50% intensitate sprijin fără a depăși 50.000 euroindiferent de tipul investiției;

Intensitatea se va putea majora cu 20 pp, dar rata sprijinului combinat nu poate depăși **90%**, în cazul:

* Operațiunilor sprijinite prin PEI
* Investițiilor legate de operațiunile prevăzute la art 28 și art 29 din R 1305/2013
* Investiții în zone care se confruntă cu constrângeri naturale și cu alte constrângeri specifice, menționate la art 32 R 1305/2013

**În cazul proiectelor care includ activităţi de procesare și/sau marketing la nivelul fermei, rata sprijinului aplicabilă întregului proiect este cea specifică sM 4.1 PNDR 2014-2020 conform Anexei II la R. 1305/2013 cu condiția ca investiția să vizeze propriile produse agricole.  Această prevedere se aplică și cooperativelor agricole și GP care realizează astfel de investiții pentru membrii săi fermieri iar investiția este amplasată în cadrul exploatației unuia/unora dintre membri.**

**În situația în care nu sunt îndeplinite condițiile de mai sus, investiția în procesare și/ sau marketing va respecta prevederile aferente sM 4.2. PNDR 2014 – 2020.**

**Valoarea ajutorului financiar nerambursabil pentru fiecare proiect este de: – minim 5.000 euro - maxim 50.000 euro.**

1. **Indicatori de monitorizare**

|  |  |
| --- | --- |
| **Domenii de intervenție** | **Indicator de monitorizare** |
| **2A** | Numărul de exploatații agricole/beneficiari sprijiniți  **4 exploatatii** |
| **1A** | Cheltuieli publice totale **143023 euro** |
| **LEADER** | **4 locuri de munca** |